CELEX: 22021D0021
Language: hu
Date: 2020-12-22 00:00:00
Title: Az AKCS–EU Nagykövetek Bizottságának 4/2020 határozata (2020. december 22.) a Mezőgazdasági és Vidéki Együttműködés Technikai Központja (CTA) igazgatójának a 2019-es pénzügyi évre szóló költségvetés végrehajtására vonatkozó felelőssége alóli mentesítéséről [2021/21]

2021.1.12.   
               
               
                  HU
               
               
                  Az Európai Unió Hivatalos Lapja
               
               
                  L 10/10
               
            
         AZ AKCS–EU NAGYKÖVETEK BIZOTTSÁGÁNAK 4/2020 HATÁROZATA
         (2020. december 22.)
         a Mezőgazdasági és Vidéki Együttműködés Technikai Központja (CTA) igazgatójának a 2019-es pénzügyi évre szóló költségvetés végrehajtására vonatkozó felelőssége alóli mentesítéséről [2021/21]
         AZ AKCS–EU NAGYKÖVETEK BIZOTTSÁGA,
         tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodásra (1) és különösen annak III. melléklete 2. cikkének (6) bekezdésére,
         tekintettel az AKCS–EU Nagykövetek Bizottságának 2020. december 4-i 2/2020 határozatára (2), amellyel az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából módosította az AKCS–EU Nagykövetek Bizottsága 3/2019 határozatát,
         tekintettel az AKCS–EU Nagykövetek Bizottságának a Mezőgazdasági és Vidéki Együttműködés Technikai Központjának alapszabályáról szóló, 2013. november 7-i 5/2013 határozatára (3) és különösen annak melléklete 4. cikkének (2) bekezdésére,
         tekintettel az AKCS–EK Nagykövetek Bizottságának a Mezőgazdasági és Vidéki Együttműködés Technikai Központjának (CTA) pénzügyi szabályzatáról szóló, 2006. szeptember 27-i 3/2006 határozatára (4) és különösen annak 26. cikke (5) bekezdésére,
         tekintettel a Mezőgazdasági és Vidéki Együttműködés Technikai Központjának a 2019. december 31-én lezárult 2019-es pénzügyi évre vonatkozó pénzügyi kimutatásaira,
         tekintettel a 2019-es pénzügyi évre vonatkozó pénzügyi kimutatásokról szóló ellenőrzési jelentésekre,
         tudomásul véve, hogy a Központ igazgatótanácsa – az ellenőrzési jelentés vizsgálata alapján – jóváhagyta a Mezőgazdasági és Vidéki Együttműködés Technikai Központjának a 2019-es pénzügyi évre vonatkozó pénzügyi kimutatásait,
         mivel:
         
                     (1)
                  
                  
                     A Központ 21 760 000 EUR teljes összegű bevételét a 2019-es pénzügyi évben alapvetően az Európai Fejlesztési Alapból származó hozzájárulások tették ki, amelyek összege 19 622 000 EUR volt.
                  
               
                     (2)
                  
                  
                     A 2019-es pénzügyi év során a Központ költségvetésének az igazgató általi végrehajtása összességében véve olyannak minősül, amely alapján az igazgatót mentesíteni kell az e pénzügyi évre szóló költségvetés végrehajtásának felelőssége alól,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A bizottság a szóban forgó pénzügyi évre vonatkozó ellenőrzési jelentés és pénzügyi kimutatások alapján mentesíti a Mezőgazdasági és Vidéki Együttműködés Technikai Központjának igazgatóját a 2019-es pénzügyi évre szóló költségvetés végrehajtására vonatkozó felelőssége alól.
         
         
            Kelt Brüsszelben, 2020. december 22-én.
            
               
                  az AKCS–EU Nagykövetek Bizottsága nevében
               
               
                  az elnök
               
               Michael CLAUSS
            
         
         
            (1)  HL L 317., 2000.12.15., 3. o.
         
         
            (2)  HL L 420., 2020.12.14., 32. o.
         
         
            (3)  HL L 309., 2013.11.19., 50. o.
         
         
            (4)  HL L 350., 2006.12.12., 1. o.